SK
L 214/64
Úradný vestník Európskej únie
31.8.2023
1.3.
Označovanie plastových komponentov Od 20. júna 2025 musia byť plastové komponenty s hmotnosťou nad 50 g označené tak, aby bol uvedený druh polyméru v podobe príslušných štandardných symbolov alebo skratiek medzi interpunkčnými znamienkami „>“ a „<“, ako sa stanovuje v dostupných normách.
Označenie musí byť čitateľné.
Plastové komponenty sú oslobodené od požiadaviek na označovanie, ak sú splnené tieto podmienky: i)
označenie nie je možné pre tvar alebo rozmery komponentu;
ii) označenie by malo vplyv na výkonnosť alebo funkčnosť daného plastového komponentu; iii) označenie nie je technicky možné pre použitú metódu formovania.
Označenie sa nevyžaduje pri týchto plastových komponentoch: i)
balenie, lepiace pásky, štítky a elastické obalové fólie;
ii) vodiče, kabeláž a konektory, gumené časti a akýkoľvek iný komponent, na ktorom nie je k dispozícii dostatok vhodnej povrchovej plochy na označenie v čitateľnej veľkosti; iii) zostavy DPS, dosky z PMMA, optické komponenty, komponenty ochrany pred elektrostatickým výbojom, komponenty ochrany pred elektromagnetickým rušením, reproduktory; iv) priehľadné časti, na ktorých by označenie prekážalo funkcii danej časti.
1.4.
Požiadavky na recyklovateľnosť Od 20. júna 2025: 1.
Bez toho, aby bol dotknutý článok 15 ods.
1 smernice Európskeho parlamentu a Rady 2012/19/EÚ (2), výrobcovia, dovozcovia alebo ich splnomocnení zástupcovia sprístupňujú na voľne prístupnom webovom sídle informácie o demontáži potrebné na prístup k akémukoľvek z komponentov výrobkov uvedených v bode 1 prílohy VII k smernici 2012/19/EÚ. 2.
Informácie uvedené v bode 1 zahŕňajú postupnosť krokov demontáže, nástroje alebo technológie potrebné na prístup k cieľovým komponentom. 3.
Informácie uvedené v bode 1 musia byť dostupné aspoň 15 rokov po uvedení poslednej jednotky daného modelu výrobku na trh.
2.
POŽIADAVKY NA INFORMÁCIE Od 20. júna 2025: 1.
Výrobcovia, dovozcovia alebo splnomocnení zástupcovia poskytujú v technickej dokumentácii a sprístupňujú na voľne prístupných webových sídlach výrobcu, dovozcu alebo splnomocneného zástupcu tieto informácie: a) prípadná kompatibilita s odstrániteľnými pamäťovými kartami; b) orientačné hmotnostné rozpätie týchto kritických surovín a materiálov relevantných pre životné prostredie: i)
kobalt v batérii (hmotnostné rozpätie: menej ako 2 g, 2 g až 5 g, viac ako 5 g);
ii) tantal v kondenzátoroch (hmotnostné rozpätie: menej ako 0,05 g, 0,05 g až 0,2 g, viac ako 0,2 g); iii) neodým v reproduktoroch, vibračných motoroch a iných magnetoch (hmotnostné rozpätie: menej ako 0,05 g, 0,05 g až 0,2 g, viac ako 0,2 g); iv) zlato vo všetkých komponentoch (hmotnostné rozpätie: menej ako 0,02 g, 0,02 g až 0,1 g, viac ako 0,1 g); c) orientačná hodnota miery recyklovateľnosti Rcyc; (2) Smernica Európskeho parlamentu a Rady 2012/19/EÚ zo 4. júla 2012 o odpade z elektrických a elektronických zariadení (OEEZ) (Ú. v.
EÚ L 197, 24.7.2012, s. 38).